cyanic-selkie/wikianc huggingface dataset:
คลอโรฟิลล์
โครงสร้างทางเคมี
ในธรรมชาติมีคลอโรฟิลล์อยู่หลายชนิดด้วยกันซึ่งแต่ล่ะชนิดมีโครงสร้างหลักที่เหมือนกันคือ วงแหวนไพรอล 4 วง แต่โซ่ข้าง (side chain) ของคลอโรฟิลล์แต่ละชนิดจะมีลักษณะที่ต่างกันออกไป เช่น คลอโรฟิลล์ เอ (chlorophyll a) และคลอโรฟิลล์ บี (chlorophyll b) มีโครงสร้างโมเลกุลที่ต่างกันเพียงตำแหน่งเดียวเท่านั้น นั่นคือ ที่วงแหวนไพรอล วงที่สองของคลอโรฟิลล์ เอ มีโซ่ข้างเป็นหมู่เมททิล (-CH3) ส่วนของคลอโรฟิลล์ บี เป็นหมู่อัลดีไฮด์ (-CHO) ซึ่งการที่โครงสร้างที่ต่างกันนี้ก็ทำให้มีคุณสมบัติแตกต่างกัน รวมทั้งคุณสมบัติการดูดกลืนแสงก็ต่างกันด้วย และทำให้คลอโรฟิลล์ทั้งสองชนิดนี้มีสีต่างกันเล็กน้อย โดยที่คลอโรฟิลล์ เอ มีสีเขียวเข้ม ส่วนคลอโรฟิลล์ บี มีสีเขียวอ่อน
ถ้าทำ paper chromatography ด้วยการไล่ระดับของรงควัตถุในใบไม้นั้น (ควรระบุ stationary phase และ mobile phase ด้วยเพราะมีผลต่อการเคลื่อนที่ และระบุความมีขั้วของสาร) จะเรียงลำดับเม็ดสีที่ได้ โดยดูจากความมีขั้วน้อย-มาก ของเม็ดสีแต่ละชนิดได้ดังนี้
ต่อไปนี้เป็นการเปรียบเทียบโครงสร้างของคลอโรฟิลล์แต่ละชนิด
การสังเคราะห์คลอโรฟิลล์
การสลายตัวคลอโรฟิลล์อาจเกิดจากมลพิษได้โดยโพลีไซคลิกอะโรมาติกไฮโดรคาร์บอนทำให้คลอโรฟิลล์บีในพืชลดลง ส่วนสารมลพิษที่มีคลอรีนเป็นองค์ประกอบและสารกำจัดวัชพืชเช่นไกลโฟเสตทำให้คลอโรฟิลล์เอลดลง
ที่นั่งสำรอง
ที่นั่งสำรอง หรือ ที่นั่งสำรองพิเศษ เป็นที่นั่งที่กำหนดไว้ให้บุคคลบางกลุ่ม เช่น ผู้สูงอายุ ผู้ป่วยเจ็บ ผู้พิการ สตรีมีครรภ์ ฯลฯ ใช้ในการโดยสารสาธารณะ เพื่อให้เข้าถึงบริการสาธารณะได้โดยทัดเทียมบุคคลทั่วไป ที่นั่งดังกล่าวพบได้ในระบบขนส่งสาธารณะหลายรูปแบบ ทั้งรถไฟ รถราง บัส และมินิบัส โดยให้บุคคลบางกลุ่มมีสิทธินั่งก่อนบุคคลอื่น พาหนะบางคันก็ติดภาพหรือข้อความร้องขอให้เอื้อเฟื้อที่นั่งแก่บุคคลดังกล่าว ทั้งนี้ ส่วนใหญ่ไม่มีกฎกำหนดให้มอบที่นั่ง แต่บุคคลทั่วไปมักเป็นที่คาดหมายว่าจะสละที่นั่งของตนให้แก่ผู้ยากไร้
วลาดีมีร์ ครัมนิค
วลาดีมีร์ โบรีโซวิช ครัมนิค (Влади́мир Бори́сович Кра́мник; 25 มิถุนายน ค.ศ. 1975 — ) เป็นนักหมากรุกสากลระดับแกรนด์มาสเตอร์ชาวรัสเซีย เขาเป็นแชมป์โลกหมากรุกสากลคลาสสิกตั้งแต่ ค.ศ. 2000 ถึง 2006 และเป็นแชมป์โลกหมากรุกสากลอย่างไร้ข้อโต้แย้ง ตั้งแต่ปี ค.ศ. 2006 ถึง 2007 ได้รับรางวัลเหรียญทองสามเหรียญในประเภททีมและสามเหรียญรางวัลในประเภทบุคคลจากการแข่งขันโอลิมปิกหมากรุกสากล
ในเดือนตุลาคม ค.ศ. 2000 เขาเป็นฝ่ายชนะแกรี คาสปารอฟ ในศึกการแข่งขันที่กรุงลอนดอน และกลายเป็นแชมป์โลกหมากรุกสากลคลาสสิก ในช่วงปลายปี ค.ศ. 2004 ครัมนิคประสบความสำเร็จในการรักษาชื่อของเขากับผู้ท้าชิงที่ชื่อปีเตอร์ เลโก ในนัดอันดับเสมอกันที่บริสซาโก ประเทศสวิตเซอร์แลนด์ ในเดือนตุลาคม ค.ศ. 2006 ครัมนิค ซึ่งเป็นแชมป์โลกหมากรุกสากลคลาสสิก ได้เป็นฝ่ายชนะเจ้าของตำแหน่งแชมป์โลกสมาพันธ์หมากรุกโลกที่ชื่อเวเซลิน โทปาลอฟ ในนัดรวมแชมป์ หมากรุกสากลชิงแชมป์โลก 2006 ผลที่ตามมา ครัมนิคได้เป็นแชมป์โลกอย่างไร้ข้อโต้แย้งเป็นคนแรก โดยเป็นผู้ครองตำแหน่งผู้ชนะทั้งรายการของสมาพันธ์หมากรุกโลกและรายการคลาสสิก นับตั้งแต่คาสปารอฟหลุดตำแหน่งออกจากรายการของสมาพันธ์หมากรุกโลกในปี ค.ศ. 1993 ส่วนในปี ค.ศ. 2007 ครัมนิคก็ได้เป็นฝ่ายแพ้พ่ายต่อวิศวนาถัน อานันท์ ผู้ซึ่งชนะการแข่งหมากรุกสากลชิงแชมป์โลก 2007 ขึ้นนำครัมนิค แล้วเขาก็ได้ท้าชิงกับอานันท์อีกครั้งในหมากรุกสากลชิงแชมป์โลก 2008 เพื่อกู้ชื่อกลับคืนมา แต่แล้วเขาก็เป็นฝ่ายปราชัย
หมากรุกไทย
วลาดีมีร์ ครัมนิค ยังเป็นผู้ให้ความสนใจต่อหมากรุกไทยตั้งแต่อายุ 28 ปี ซึ่งเขาพบว่าเป็นเกมที่ต้องใช้กลยุทธ์มากกว่าหมากรุกสากล ที่ต้องมีการวางแผนอย่างระมัดระวังในช่วงท้ายเกม นอกจากนี้ ครัมนิคยังหมายที่จะทำศึกหมากรุกไทยและสากลกับรำลึก ธีระพงษ์ (ต๋อ ปากน้ำ) ผู้เป็นแชมป์หมากรุกไทยแห่งจังหวัดสมุทรปราการ
กีฬาแห่งชาติ ครั้งที่ 25
การแข่งขันกีฬาแห่งชาติ ครั้งที่ 25 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดขอนแก่น ระหว่างวันที่ 12 – 18 กรกฎาคม พ.ศ. 2535 เรียกชื่อเกมส์แข่งขันว่า “ดอกคูนเกมส์” มีการแข่งขัน 21 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น มวยไทยสมัครเล่น จักรยาน ฟุตบอล ยูโด เซปักตะกร้อ ตะกร้อลอดห่วง ยิงปืน เทเบิลเทนนิส วอลเลย์บอล ว่ายน้ำ ยกน้ำหนัก โบว์ลิ่ง ยิมนาสติก เปตอง รักบี้ฟุตบอล ลอนเทนนิส สนุกเกอร์ และเรือยาว มีนักกีฬาและเจ้าหน้าที่จากเขตต่าง ๆ เข้าร่วมการแข่งขัน 3,365 คน
ชนิดกีฬาที่ใช้ในการแข่งขัน
• กรีฑา
• แบดมินตัน
• บาสเกตบอล
• มวยสากลสมัครเล่น
• จักรยาน
• มวยไทยสมัครเล่น
• ฟุตบอล
• ตะกร้อ
• * เซปักตะกร้อ
• * ตะกร้อลอดห่วง
• เทเบิลเทนนิส
• วอลเลย์บอล
• ว่ายน้ำ
• ยูโด
• ยกน้ำหนัก
• ยิมนาสติก
• โบว์ลิ่ง
• เปตอง
• รักบี้ฟุตบอล
• ลอนเทนนิส
• เรือยาว
แกรนด์ดัชเชสตาตยานา นีโคลาเยฟนา แห่งรัสเซีย
แกรนด์ดัชเชสตาตยานา นีโคลาเยฟนา (ตาตยานา นีโคลาเยฟนา โรมานอฟา; Великая Княжна Татьяна Николаевна 10 มิถุนายน ค.ศ. 1897 - 17 กรกฎาคม ค.ศ. 1918) เป็นพระราชธิดาองค์ที่สองในจักรพรรดินิโคลัสที่ 2 และ จักรพรรดินีอะเลคซันดรา ทรงมีอุปนิสัยส่วนพระองค์คล้ายพระราชชนนีวันๆเจ้าหญิงพระองค์นี้จะเข้าออกห้องสีม่วงซึ่งเป็นห้องที่ประทับของจักรพรรดินี อเล็กซานดราและจะทรงขลุกอยู่กับพระราชชนนีถามเกี่ยวกับเรื่องผู้หญิงทุกวัน พระองค์สิ้นพระชนม์ในวันที่ 17 กรกฎาคม ค.ศ. 1918 พร้อมกับเชื้อพระวงศ์โรมานอฟพระองค์อื่น ๆ จากเหตุการณ์สังหารหมู่พระราชวงศ์โรมานอฟโดยพรรคบอลเชวิค
เชิงอรรถ
ก.  ราชบัณฑิตยสถานเขียนว่า "ตาตยานา" ดู
ผู้รับใช้พระเป็นเจ้า
ผู้รับใช้พระเป็นเจ้า หรือ ผู้รับใช้ของพระเจ้า เป็นสมัญญานามที่ใช้กับศาสนิกชนบางคนในศาสนาเทวนิยม ใช้เพื่อแสดงว่าบุคคลนั้นศรัทธาอย่างแรงกล้า ในคริสตจักรโรมันคาทอลิกใช้คำนี้ในความหมายเฉพาะลงไปอีก คือหมายถึงบุคคลที่อยู่ในกระบวนการชั้นแรกก่อนการประกาศเป็นนักบุญ ส่วนนิกายอีสเทิร์นออร์ทอดอกซ์ใช้คำนี้หมายถึงคริสต์ศาสนิกชนใด ๆ ในนิกายอีสเทิร์นออร์ทอดอกซ์
คำว่า "ผู้รับใช้พระเป็นเจ้า" ใกล้เคียงกับคำว่า อับดุลลอฮ์ (عبد الله บ่าวของอัลลอฮ์) ในภาษาอาหรับ และ โอบาดีห์ ในภาษาฮีบรู
คัมภีร์ไบเบิล
คำว่า "ผู้รับใช้พระเป็นเจ้า" ปรากฏ 7 ครั้งในคัมภีร์ไบเบิล โดยหมายถึงโมเสสถึง 5 ครั้ง (พันธสัญญาเดิม 4 ครั้ง   และพันธสัญญาใหม่ 1 ครั้ง ) นอกจากนี้เปาโลอัครทูตก็บอกว่าตนเองเป็นผู้รับใช้คนหนึ่งของพระเป็นเจ้า ผู้เขียนจดหมายของนักบุญยากอบก็เรียกตนเองว่าเป็นผู้รับใช้คนหนึ่งของพระเป็นเจ้าเช่นกัน
โรมันคาทอลิก
คริสตจักรโรมันคาทอลิกใช้คำว่า "ผู้รับใช้พระเป็นเจ้า" เพื่อหมายถึงคริสต์ศาสนิกชนที่ล่วงลับไปแล้ว ที่คริสตจักรโรมันคาทอลิกกำลังสอบสวนประวัติและผลงานเพื่อประกาศรับรองว่าบุคคลนั้นเป็นผู้ศักดิ์สิทธิ์และได้อยู่ในสวรรค์ร่วมกับพระยาห์เวห์ นอกจากนี้ยังมีคำว่า "ผู้รับใช้ของบรรดาผู้รับใช้พระเป็นเจ้า" ซึ่งเป็นสมัญญานามหนึ่งของพระสันตะปาปาที่ใช้มาตั้งแต่สมณสมัยสมเด็จพระสันตะปาปาเกรกอรีที่ 1
ในกระบวนการประกาศเป็นนักบุญ ตำแหน่ง "ผู้รับใช้พระเป็นเจ้า" เป็นตำแหน่งแรกสุด ต่อจากนั้นหากได้รับประกาศยืนยันว่าผู้นั้นประกอบด้วยวีรคุณธรรมจึงเรียกว่า "ผู้น่าเคารพ"
ศาสนาฮินดู
คุรุและนักปราชญ์หลายคนในศาสนาฮินดูมักใช้นามที่มีคำว่า ทาส ซึ่งหมายถึง "ผู้รับใช้พระเป็นเจ้า" ในภาษาทมิฬ คำว่า "ทาส" มักใช้หมายถึงผู้ศรัทธาอุทิศตนต่อพระวิษณุหรือพระกฤษณะ เช่น หริทาส นารายณทาส รามทาส และกาลิทาส เป็นต้น
พรู
พรู วงดนตรีสังกัดเบเกอรี่มิวสิก เกิดจากการรวมตัวกันของน้อย สุกี้ และคณิน ซึ่งเป็นพี่น้องร่วมเล่นดนตรีกันตั้งแต่เด็ก ๆ โดยเอกลักษณ์เฉพาะตัวของวงพรูคือความอิสระทางความคิด ที่สมาชิกแต่ละคนจะมีวิธีในการสื่อสารความคิดของตัวเองสู่สาธารณะอย่างอิสรเสรี เอกลักษณ์ที่สำคัญของพรูอีกประการหนึ่งคือ ลีลาการแสดงสดของวงพรูบนเวทีเป็นที่กล่าวขวัญมาก โดยเฉพาะกับนักร้องนำอย่างกฤษดา ที่มักจะประยุกต์การเต้นประเภทต่าง ๆ ไม่ว่าจะเป็นแจ๊สหรือบัลเลต์เข้ามาใส่ไว้ในบทเพลง ทำให้การแสดงโชว์ของพรูในแต่ละครั้งมีผู้เข้าชมเป็นจำนวนมาก
อัลบัม
วงพรูออกอัลบัมชุดแรกในปี พ.ศ. 2544 โดยใช้ชื่อว่า Pru โดยได้รับกระแสตอบรับเป็นอย่างดี เพลงเปิดตัวของทางอัลบั้มได้แก่ แค่ และ ทุกสิ่ง พุ่งทะยานขึ้นติดชาร์จวิทยุจำนวนมาก
ที่มาของชื่อวง
ชื่อของวงพรูมาจากเด็กขายพวงมาลัยในบริเวณทางแยกพระรามที่ 4 ซึ่งกฤษดามักจะพบอยู่เสมอ เขาตั้งชื่อเด็กขายพวงมาลัยที่มีแววตาเศร้าคนนั้นว่า "พรู" โดยได้แรงบันดาลใจมาจากภาพยนตร์เรื่อง "From here to eternity" ซึ่งเป็นภาพยนตร์ที่ออกฉายในปี 1953 โดยเด็กขายพวงมาลัยที่เขาเจอนั้น มีแววตาเศร้าหมองเช่นเดียวกับแววตาของตัวเอกในภาพยนตร์
จีระพันธ์ วีระพงษ์
จีระพันธ์ วีระพงษ์ เป็นนักร้องลูกทุ่งชายเสียงดี ที่อยู่ในวงการเพลงลูกทุ่งมามากกว่า 35 ปี และมีผลงานเพลงเป็นที่รู้จักอย่างกว้างขวางหลายเพลง เสียงของจีระพันธ์ วีระพงษ์ ออกมาในทางเดียวกับ ระพิน ภูไท ปัจจุบันก็ยังคงผลิตผลงานเพลงออกสู่ท้องตลาด จีระพันธ์ วีระพงษ์ โด่งดังมาจากเพลง คุณนายใจบุญ  และโด่งดังอย่างมากจากเพลง  ไก่นาตาฟาง  และ มาดามดิงดอง
ประวัติ
จีระพันธ์ วีระพงษ์ มีชื่อเล่นว่า นะ เกิดเมื่อ 10 ก.พ. 2494 เป็นชาว อำเภอบางบาล จังหวัดพระนครศรีอยุธยา ในครอบครัวนักดนตรีพิณพาทย์ โดยมีพ่อเป็นมือระนาด ดนตรีจึงอยู่ในสายเลือดของเขามาตั้งแต่เด็ก ตอนยังเล็กเขาก็ช่วยครอบครัวในเรื่องดนตรีด้วยการตีฉิ่ง และอื่นๆ พร้อมๆกับชอบการร้องเพลง โดยเขาชอบเพลงแนวเพลงของสมยศ ทัศนพันธ์ แต่ก็ไม่ได้ร้องเป็นชิ้นเป็นอัน
เข้าวงการ
ต่อมาเมื่อครอบครัวที่พอมีพอกินของเขา (เคยมีเรือยนต์ เรือเมล์ ) ถูกโกง และหมดเนื้อหมดตัว เมื่อเรียนจบโรงเรียนภาคบังคับ (ประถม) จีระพัน วีระพงษ์ ก็ออกมาหางานทำ โดยเขาทำงานมาหลากหลาย รวมทั้งการเป็นเด็กขายขนมปัง เด็กเสิร์ฟ และพออายุ 15 ก็มาเป็นกระเป๋ารถเมล์ โดยเมื่อครั้งที่เป็นกระเป๋ารถเมล์ เมื่อมีงานชุมนุมรื่นเริงในหมู่เพื่อนฝูงที่ทำงานด้วยกัน เขาก็มักเป็นต้นเสียงในการร้องเพลงในกลุ่มเสมอ ในช่วงนั้น เขาได้ลองไปสมัครร้องเพลงในรายการเลียนแบบดารา โดยการร้องเพลงเลียนแบบแนวเสียงของระพิน ภูไท ที่โทรทัศน์ช่อง 3 ปรากฏว่า ตกรอบแรก
ต่อมาเมื่ออายุ 17 ลูกพี่ที่ขับรถเมล์มองเห็นแววดัง จึงพาเขามาฝากกับวงดนตรี โดยเริ่มต้นกับวงเทวัญ ขวัญพนา แถวห้วยขวาง ซึ่งที่นี่เขาทั้งเป็นนักร้องและมือกลอง จากนั้นก็มาอยู่กับวงกาสะลอง ซึ่งเป็นวงคอมโบ้ ต่อมาเมื่ออายุ 19  ปีก็ย้ายมาจับงานจัดรายการอยู่ที่สถานีวิทยุยานเกราะแถวบางกระบือ  และกลับไปเป็นนักร้อง ก่อนจะเลิก และหันไปทำขนมขาย ก่อนที่จะย้ายมาอยู่กับวงบรรจบ เจริญพร ซึ่งที่นี่เขาได้เจอกับครูฉลอง ภู่สว่าง ครูเพลงชื่อดัง ครูฉลองเห็นแววดังของเขาจึงแต่งเพลงให้ 5 เพลง และพาไปบันทึกเสียงเมื่อ 7 พ.ค. 2515 โดยหนึ่งในเพลงชุดแรกของเขาก็คือเพลง ” คุณนายใจบุญ “ หลังจากที่เชียร์อยู่กว่า 4 เดือน พอถึงเดือนตุลาคม จีระพันธ์ วีระพงษ์ ก็แจ้งเกิดในวงการลูกทุ่งอย่างเต็มภาคภูมิกับเพลงคุณนายใจบุญ ซึ่งเจ้าตัวบอกว่าเพลงนี้ดังได้ เพราะเป็นเพลงต่อเนื่องจากเพลงคุณนายโรงแรม ของระพิน ภูไท ที่ครูฉลองแต่ง และดังมาก่อนแล้ว
หลังเพลงดัง และผู้ฟังอยากเห็นหน้าค่าตา จีระพันธ์ วีระพงษ์ จึงได้ตั้งวงออกรับงานแสดงทั่วไป ซึ่งก็ได้รับความนิยมอย่างมาก จากนั้นก็ตั้งหน้าตั้งแต่ผลิตผลงานเพลงดังออกมามากมาย โดยในยุคแรกเป็นผลงานของครูฉลองเป็นหลัก ในยุคต่อมาก็ได้เพลงของครูชลธี ธารทอง มาเสริม เขาทำวงอยู่ 7 ปี เมื่อความนิยมเริ่มเสื่อม เขาก็ยุบวงเมื่อปี 2522
ปัจจุบัน
จีระพันธ์ วีระพงษ์ ยังคงผลิตผลงานออกมาอยู่บ้าง รวมทั้งรับงานร้องเพลงตามที่ได้รับเชิญ นอกจากนั้นก็ยังทำสวนผลไม้ด้วย
กอลล์
เมื่อวันที่ 26 ธันวาคม ค.ศ. 2004 เมืองได้รับความเสียหายจากเหตุการณ์แผ่นดินไหวในมหาสมุทรอินเดีย พ.ศ. 2547 มีคนตายกว่าพันคนที่เมืองนี้เมืองเดียว
ย่าน
นครกอลล์มีย่านต่าง ๆ ที่แบ่งออกเป็น 20 ย่าน:
ต้นหน ชลธี
ต้นหนชลธี (อังกฤษ : Tonhon Chonlatee) เป็นละครชุดทางโทรทัศน์ของไทยในปีพ.ศ.2563 นำแสดงโดย ศุภกร ศรีโพธิ์ทอง (ป๊อด) และ ธนวัฒน์ รัตนกิจไพศาล (ข้าวตัง)
กำกับการแสดงโดย เอกสิทธิ์ ตระกูลเกษมสุข (กู่) อำนวยการผลิตโดย จีเอ็มเอ็มทีวี และ เก้ง กวาง แก๊ง เป็นหนึ่งในสองซีรีส์เรื่องที่เปิดตัวโดยจีเอ็มเอ็มทีวีร่วมกับเอไอเอส เพลย์ ในวันที่ 8 กรกฎาคม พ.ศ.2563 ซีรีส์ออกอากาศครั้งแรกในวันที่ 13 พฤศจิกายน พ.ศ.2563 ผ่านทางช่องจีเอ็มเอ็ม 25 และ เอไอเอส เพลย์ ในเวลา 21:30 น. ทุกวันศุกร์ (ตามเวลาไทย)
เคลีก
เค-ลีก (K리그; K-League) เป็นลีกฟุตบอลอาชีพของประเทศเกาหลีใต้ ก่อตั้งในปี พ.ศ. 2526 จะมีการแข่งขันนัดเหย้าและเยือนโดยแข่งทั้งหมด 26 นัด เมื่อจบฤดูกาล ทีมหกอันดันแรกจะมาแข่งขันเพลย์ออฟเพื่อหาผู้ชนะเค-ลีก
ต้นหน ชลธี
เรื่องย่อ
ชลธี (ธนวัฒน์ รัตนกิจไพศาล) เด็กชายขี้อาย ใจดี แอบชอบต้นหน (ศุภกร ศรีโพธิ์ทอง) พี่ชายข้างบ้านตั้งแต่สมัยเด็กๆต้นหนนั้นดูแลชลธีเหมือนเป็น "พี่น้อง" จริงๆแต่ชลธีเฝ้ามองต้นหนและแฟนสาวอย่างแอมป์อยู่ไกลๆจนกระทั่งโชคชะตาเข้าข้างเมื่อต้นหนอัพเดทสถานะโสดในเฟซบุ๊กชลธีจึงตัดสินใจเปลี่ยนตัวเองเพื่อเรียกความสนใจและความรักจากต้นหน
เคลีก
ประวัติ
ในปี พ.ศ. 2526 ได้มีการต่อลีกฟุตบอลระดับสูงสุด ในชื่อ ซูเปอร์ลีก โดยมีสมาชิกเพียง 5 สโมสร ซึ่งเป็นการแข่งขันของทีมอาชีพและทีมสมัครเล่น ต่อปีในปี 2537 สมาคมได้มีการปรับรูปแบบลีกใหม่และได้เปลี่ยนชื่อเป็นเค-ลีก และได้ขยายลีกที่มีสมาชิก 5 สโมสรเป็น 14 สโมสร
ต้นหน ชลธี
เรื่องย่อ
ความสนิทสนมของพวกเขาเริ่มเปลี่ยนเป็นสายสัมพันธ์ที่ลึกซึ้งยิ่งขึ้นต้นหนเริ่มสับสนกับความรู้สึกของเขาปากบอกว่าไม่ได้คิดอะไรกับชลธีมากกว่าพีน้อง แต่พอชลธีไปคบกับคนอื่น กลับรู้สึกหึงหวง เอาแต่ใจ และเป็นห่วงชลธีและในระหว่างนั้น แอมป์ อดีตแฟนสาวของเขากลับมาเพื่อขอคืนดีต้นหน
เคลีก
สโมสรที่เข้าร่วม (2013)
ในฤดูกาล 2013 แบ่งแยกสโมสรตาม จังหวัด
ต้นหน ชลธี
นักแสดงและบทบาท
ด้านล่างต่อไปนี้คือราชื่อนักแสดงและบทบาทที่ได้รับ :
แหล่งข้อมูลอื่น
บน จีเอ็มเอ็มทีวี เว็บไซต์
ดรีมทีม (อัลบั้ม)
ดรีมทีม (Dream Team) คือ สตูดิโออัลบั้ม จากค่ายเพลง ทรูแฟนเทเชีย เป็นการรวมตัวอย่างเป็นทางการของ 23 นักล่าฝัน รายการ ทรู อะคาเดมี่ แฟนเทเชีย ซีซั่นที่ 1 และ ทรู อะคาเดมี่ แฟนเทเชีย ซีซั่นที่ 2 หลังจากได้เปิดตัวร่วมกันครั้งแรกในคอนเสิร์ต "The Battle of Dreams" ณ อิมแพ็ค อารีน่า เมืองทองธานี เมื่อวันที่ 6-7 เมษายน พ.ศ. 2549 ออกวางจำหน่ายทั้วประเทศ เมื่อวันที่ 14 กรกฎาคม พ.ศ. 2549 และ ได้มีคอนเสิร์ตอย่างเป็นทางการ มีชื่อว่า "AF Dream Team Concert" ร่วมกับ คลื่น 103.5 เอฟเอ็ม วัน เมื่อวันที่ 27 สิงหาคม พ.ศ. 2549 ณ รอยัลพารากอนฮอลล์
มารูเบนิ
มารูเบนิ เป็นเครือบริษัทค้าขายทั่วไปของญี่ปุ่น มีสำนักงานใหญ่อยู่ในเขตชูโอ กรุงโตเกียว บริษัทนี้ทำสินค้าและประกอบกิจการในเครือหลายประเภท ตั้งแต่สินค้าอุปโภคบริโภค, เคมีภัณฑ์, โลหการ, เครื่องจักรกล, ฮาร์ดแวร์และซอฟท์แวร์คอมพิวเตอร์ ไปจนถึงโรงงานไฟฟ้า และโรงงานอุตสาหกรรม มารูเบนิเป็นสมาชิกในกลุ่มกิจการมิซูโฮะ
ประวัติศาสตร์การทหาร
ประวัติศาสตร์การทหาร เป็นการรวบรวมบันทึกเหตุการณ์ต่าง ๆ ในประวัติศาสตร์ ที่เกี่ยวข้องกับเรื่องราวของความขัดแย้ง ตั้งแต่ข้อขัดแย้งระหว่างชนเผ่าพื้นเมืองเล็ก ๆ สองเผ่า ระหว่างสองรัฐ หรือสงครามโลกที่มีผลกระทบต่อประชากรโลกในระดับที่รุนแรง นักประวัติศาสตร์การทหารเป็นผู้ทำการบันทึกประวัติศาสตร์การทหารเหล่านี้
กิจกรรมทางทหาร เป็นปรากฏการณ์ที่เกิดขึ้นมาเป็นเวลานับพันปี แต่การจัดการบันทึกข้อมูลนั้นเป็นไปอย่างหยาบ ๆ สิ่งที่เป็นเหตุการณ์ในประวัติศาสตร์โลกก่อนประวัติศาสตร์นั้นแทบจะไม่มีข้อมูลหลงเหลืออยู่ แต่นักประวัติศาสตร์หลายคนเชื่อว่า รูปแบบของยุทธวิธี ยุทธศาสตร์ และจุดมุ่งหมายในการทำสงครามต่าง ๆ นั้นแทบจะไม่มีการเปลี่ยนแปลงมาเป็นเวลาร่วมห้าพันปี ในประวัติศาสตร์ที่มีบันทึกไว้และในรอบ 90,000 ปีตั้งแต่มีเผ่าพันธุ์มนุษย์ปรากฏขึ้นมาบนโลก ตัวอย่างที่ชัดเจนอย่างหนึ่งคือ ยุทธวิธี Double envelopment หรือการล้อมสองด้าน ซึ่งเป็นยุทธวิธีพื้นฐานที่ใช้กันมากในการทำสงคราม ได้ถูกใช้โดย ฮันนิบาล (Hannibal) ที่ยุทธการคันนาย เมื่อ 216 ปีก่อนคริสตกาล ซึ่งเป็นเวลากว่าสองพันสองร้อยปีมาแล้ว ต่อมาอีกเกือบพันปี ก็ถูกใช้อีกโดย Robin Phan Persie คาลิด ไอบิน อัลวาลิด (Khalid ibn al-Walid) ที่ยุทธการวาฮายา (Walaja) ใน ค.ศ. 633 และในอีกซีกโลกหนึ่งก็ได้รับการบันทึกได้โดยซุนวู นักการทหารผู้เขียนตำราพิชัยสงคราม การศึกษาประวัติศาสตร์เหล่านี้ นักการทหารมีจุดประสงค์เพื่อหลีกเลี่ยงการทำความผิดซ้ำเดิมที่มีคนเคยทำมาแล้ว และนำมาใช้เป็นกรณีศึกษาที่ใกล้เคียงกับสถานการณ์เบื้องหน้า เพื่อหยิบยุทธวิธีที่เคยมีการใช้แก้ปัญหาในประวัติศาสตร์มาแล้วมาเป็นหนึ่งในแนวทางการพิจารณา ขอบเขตของประวัติศาสตร์การทหาร จะมีแยกย่อยออกไปเป็นประวัติศาสตร์สงคราม ประวัติศาสตร์ของยุทธการต่าง ๆ การต่อสู้ทั่วไป ศิลปะทางทหาร และการสนับสนุนกิจการทางทหารอื่น
มีวิธีการจัดแบ่งหมวดหมู่ของสงครามอยู่หลายแบบ แต่แบบที่นิยมมากที่สุดคือการแบ่งสงครามออกเป็น สงครามตามแบบ ซึ่งตรงข้ามกับสงครามนอกแบบ โดยสงครามตามแบบจะเกี่ยวข้องกับ การแบ่งฝายชัดเจน มีการจัดการกองทัพเป็นหมวดหมู่ มีการปะทะเข้าหากันโดยตรงโดยไม่ใช้อาวุธทำลายล้างระดับสูง ส่วนสงครามนอกแบบ ได้แก่ การบุกเข้ายึด ปฏิบัติการใต้ดิน การก่อการร้าย หรือการใช้อาวุธทำลายล้างระดับสูงเช่น อาวุธนิวเคลียร์ อาวุธเคมี หรืออาวุธชีวภาพ
สิงหาคม พ.ศ. 2548
{| style="float: right; margin-left: 1em; margin-bottom: 2em; width: 250px;"
เหตุการณ์ในเดือนสิงหาคม
• 31 ส.ค. เทศกาลภาพยนตร์เมืองเวนิซ
ผู้เสียชีวิตในเดือนสิงหาคม
• 1 ส.ค.: กษัตริย์ฟาฮัด แห่งซาอุดีอาระเบีย • 6 ส.ค.: อิบบราฮิม แฟแร นักร้องแนวละตินชาวคิวบา หนึ่งในสมาชิกวง “บัวเอน่า วิสต้า โซเชียลคลับ” • 7 ส.ค.: ปีเตอร์ เจนนิงส์ ผู้ประกาศข่าว World News Tonight ของสำนักข่าว ABC
วันสำคัญที่ในเดือนสิงหาคม
4 ส.ค.: วันสื่อสารแห่งชาติ 7 ส.ค.: วันรพี 12 ส.ค.: วันแม่แห่งชาติ
ผู้ที่อยู่ระหว่างการพิจารณาคดี
อิรัก: ซัดดัม ฮุสเซน
วันจันทร์ที่ 29 สิงหาคม 2548
แต่ความน่าเชื่อถือของรายชื่อดังกล่าวยังเป็นที่น่าสงสัย เนื่องจากไม่ได้รวมสายการบินที่ตกล่าสุดไว้ ไม่ว่าจะเป็นเวสต์แคริบเบียนที่ตกในเวเนซูเอล่า หรือแฟลช แอร์ที่ตกในกรีซ และมีเพียงภูเก็ตแอร์เท่านั้นที่อยู่ในบัญชีดำของทั้งทางการอังกฤษและฝรั่งเศส และไม่รวมอียิปต์แอร์ ที่มีมาตรฐานต่ำจนถูกห้ามบินในบางประเทศในยุโรป แต่ก็ยังลงจอดในฝรั่งเศสได้
หนังสือพิมพ์
รายวัน: ไทยรัฐ - เดลินิวส์ - ข่าวสด  - แนวหน้า - กรุงเทพธุรกิจ - ผู้จัดการรายวัน  - มติชนรายวัน  - บางกอกโพสต์
สำนักข่าวต่างประเทศ
ซีเอ็นเอ็น - บีบีซี - รอยเตอร์ - เอเอฟพี
สาวน้อยลูกปีศาจ
สาวน้อยลูกปีศาจ เป็นซีรีส์มังงะสี่ช่องญี่ปุ่นโดยอิซูโมะ อิโต ตีพิมพ์นิตยสาร Manga Time Kirara Carat นิตยสารมังงะแนวเซเน็งของสำนักพิมพ์โฮบุนชะตั้งแต่ พ.ศ. 2557 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 6 ได้รับการดัดแปลงเป็นซีรีส์อนิเมะโทรทัศน์โดยสตูดิโอเจซีสตาฟ ออกอากาศระหว่างเดือนกรฎาคมถึงกันยายน พ.ศ. 2562 ฤดูกาลที่ 2 ออกอากาศตั้งแต่เดือนเมษายนถึงกรกฎาคม พ.ศ. 2565
พายุโคโตะ
โคโตะ เป็นชื่อพายุหมุนเขตร้อนในรายชื่อชุดที่ 3 ลำดับที่ 5 ของมหาสมุทรแปซิฟิกตะวันตกฝั่งเหนือ ส่งโดยประเทศญี่ปุ่น ชื่อพายุในลำดับนี้แต่แรกเริ่มเคยใช้ชื่อ คัมมูริ (冠 (Kammuri); ) มาก่อน แต่ถูกถอนออกไปในฤดูกาล 2562
พายุคัมมูรินั้นอาจหมายถึง
วัดถ้ำเขาปรางค์
วัดถ้ำเขาปรางค์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลนิคมลำนารายณ์ อำเภอชัยบาดาล จังหวัดลพบุรี
แต่เดิมบริเวณนี้เรียกว่า เขาล้อมฟาง จนเมื่อประมาณ พ.ศ. 2516 หลวงพ่อสุวัฒน์ คัมภีร์ปัญโญ (เจ้าอาวาสของวัดเขาปรางค์ในปัจจุบัน) เป็นลูกศิษย์ของหลวงพ่อลี ธัมมธโร วัดอโศการาม ได้ธุดงค์มาถึงที่นี่และเห็นว่าที่นี่เหมาะสมกับการปฏิบัติธรรม สมควรแก่การสร้างวัดขึ้น จนตั้งเป็นวัดเมื่อวันที่ 12 กุมภาพันธ์ พ.ศ. 2531 ได้รับพระราชทานวิสุงคามสีมาเมื่อวันที่ 23 กันยายน พ.ศ. 2539
จุดเด่นของวัดคือพระพุทธรูปปางปฐมเทศนา หรือ ปางแสดงธรรมจักร ขนาดกว้าง 32 เมตร สูง 56 เมตร อยู่ในพระอิริยาบถนั่งขัดสมาธิ พระหัตถ์ขวายกขึ้น จีบนิ้วเป็นรูปวงกลม พระหัตถ์ซ้ายยกขึ้นประคอง มีเครื่องประกอบเป็นวงล้อธรรมจักรและฉัตรด้านบนสุด สร้างขึ้นเมื่อ พ.ศ. 2557 โดยมีบันไดพญานาคเจ็ดเศียรให้ขึ้นไปชมวิวบริเวณลานรอบฐานองค์พระ นอกจากนั้นวัดยังมี เจดีย์เก้ายอด หรือ นวโลกุตระเจดีย์ ที่เป็นพระเจดีย์ที่ประดิษฐานพระบรมสารีริกธาตุและอัฐิธาตุของพระคณาจารย์สายกรรมฐานอยู่บนยอดเจดีย์
สุธา ชันแสง
ประวัติ
สุธา ชันแสง เกิดเมื่อวันที่ 13 มิถุนายน พ.ศ. 2503 ที่เขตหนองแขม โดยเป็นบุตรชายของกำนันในท้องที่ จบการศึกษาระดับมัธยมต้นจากโรงเรียนจันทร์ประดิษฐารามวิทยาคม มัธยมปลายจากโรงเรียนอัสสัมชัญธนบุรี ระดับอุดมศึกษา ประกาศนียบัตรชั้นสูงด้านลอจิสส์ติก และการขนส่ง สหราชอาณาจักร (สาขาในประเทศไทย) คณะรัฐศาสตร์ มหาวิทยาลัยรามคำแหง และวิทยาลัยรีพับลิกัน ประเทศฟิลิปปินส์ ในปี พ.ศ. 2527
เริ่มต้นเส้นทางทางการเมืองด้วยการเป็นสมาชิกสภากรุงเทพมหานคร (ส.ก.) บางแค 2 สมัย สมาชิกสภาผู้แทนราษฎร (ส.ส.) เขตภาษีเจริญ เขตหนองแขม ในสังกัดพรรคพลังธรรม 3 สมัย ในระหว่างปี พ.ศ. 2535 - 2539 จากนั้นได้ย้ายไปเป็นสมาชิกพรรคไทยรักไทย และได้เป็น ส.ส. สังกัดพรรคไทยรักไทย 2 สมัย ในเขตหนองแขม 2 สมัย และพรรคพลังประชาชน เขตบางแค ภาษีเจริญ และหนองแขม 1 สมัย
หลังการเลือกตั้งในปลายปี พ.ศ. 2550 นายสุธาได้รับการแต่งตั้งให้ดำรงตำแหน่งรัฐมนตรีว่าการกระทรวงการพัฒนาสังคมและความมั่นคงของมนุษย์ ต่อมาไม่นาน นายสุธาได้ถูกตั้งข้อสงสัยในเรื่องวุฒิการศึกษาว่าอาจจะไม่จบปริญญาตรีจริงตามประวัติที่ให้ไว้ เนื่องจากตรวจพบว่า นายสุธาทำหนังสือเดินทางไปต่างประเทศครั้งแรกในปี พ.ศ. 2537 ซึ่งขัดกับประวัติที่ว่าจบการศึกษาจากรีพับลิกัน คอลเลจ ประเทศฟิลิปปินส์ตั้งแต่ปี พ.ศ. 2527 อีกทั้งสถาบันการศึกษาแห่งนี้ ก็ถูกเปิดเผยด้วยว่า เป็นสถาบันที่ไม่ได้มาตรฐาน และสำนักงานคณะกรรมการข้าราชการพลเรือน (ก.พ.) ก็ไม่ได้ให้การรับรอง อีกทั้งการศึกษาจากมหาวิทยาลัยรามคำแหงก็ยังมีข้อต้องสงสัยอยู่อีกด้วย
ชีวิตส่วนตัว สมรสกับนางวีณา ชันแสง มีบุตรด้วยกัน 2 คน
ในต้นเดือนพฤษภาคม พ.ศ. 2551 นายสุธายังถูกตรวจพบอีกว่า มีการซุกบัญชีทรัพย์สินให้กับบุตรนอกสมรสโดยไม่ได้แจ้งแก่สำนักงานคณะกรรมการป้องกันและปราบปรามการทุจริตแห่งชาติ (ปปช.) วันที่ 8 พฤษภาคม นายสุธาได้ยื่นหนังสือลาออกจากตำแหน่งเป็นที่เรียบร้อย โดยอ้างเหตุผลเรื่องสุขภาพ และต่อมาในเดือนกันยายน นายสุธา ได้ลาออกจากการเป็น ส.ส. ด้วย
ต่อมาในวันที่ 2 ธันวาคม พ.ศ. 2551 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคพลังประชาชนซึ่งถูกยุบในคดียุบพรรคการเมือง พ.ศ. 2551
ชัง แด-ฮย็อน
จาง แด-ฮยอน (장대현; เกิด 11 กุมภาพันธ์ พ.ศ. 2540) หรือที่รู้จักกันในชื่อ แดฮยอน เป็นแร็ปเปอร์ นักร้อง และนักแต่งเพลงชาวเกาหลีใต้ เขาเป็นที่รู้จักจากการเข้าร่วมการแข่งขันรายการเรียลลิตี พรอดิวซ์ 101 ฤดูกาลที่ 2 เขาเป็นอดีตสมาชิกวงเรนซ์ และปัจจุบันเป็นสมาชิกวงวีไอ บอยแบนด์เกาหลีใต้ แดฮยอนได้เปิดตัวเป็นศิลปินเดี่ยวด้วยการปล่อยอัลบั้มเดี่ยวในชื่อ ฟีลกู๊ด เมื่อเดือนสิงหาคม พ.ศ. 2562
อ้างอิง
1997
โรงยิมเปียงยาง
โรงยิมเปียงยาง หรือรู้จักกันในนาม สนามกีฬาในร่มเปียงยาง เป็นสนามกีฬาในร่มตั้งอยู่ในกรุงเปียงยาง ประเทศเกาหลีเหนือ สามารถจุคนได้ 20,100 คน เปิดให้บริการในปีพ.ศ. 2516 ใช้สำหรับจัดกิจกรรมกีฬาในร่มเช่นกีฬาบาสเก็ตบอล, วอลเลย์บอล และใช้จัดการแสดง
2002 ราตรี
สองพันสองราตรี (2002 Ratree) เป็นเกิร์ลกรุ๊ปเฉพาะกิจภายใต้สังกัดจีเอ็มเอ็ม แกรมมี่ อัลบั้มพิเศษส่งท้ายปี กับการรวมตัวของ 5 ศิลปินสาว แคทรียา อิงลิช, เจนนิเฟอร์ โปลิตานนท์, หญิง และ ไชน่าดอลส์ ที่มาออกเสต็ปท่าเต้นเท้าไฟ สร้างสีสันใหม่และปลุกกระแสเพลงแดนซ์ให้กลับมาคึกคักอีกครั้ง กับเพลงเปิดตัว "จีนี่ จ๋า" และ "ผีเสื้อราตรี" ที่เพียงแค่ได้ยินอินโทร ก็ทำให้อยากลุกขึ้นมาเต้นกันอย่างพร้อมเพรียง นอกจากนี้ยังมีเพลงจังหวะสนุกๆอีกหลายเพลง ทำให้อัลบั้มนี้ประสบความสำเร็จอย่างงดงาม
ประวัติ
สองพันสองราตรี (2002 ราตรี) ประกอบสมาชิกทั้งหมด 5 คนด้วยกันคือ แคท-แคทรียา อิงลิช (ศิลปินเดี่ยว), เจนนิเฟอร์ โปลิตานนท์ (อดีตสมาชิกวงทีนเอจเกรดเอ, แจมป์), หญิง-รฐา โพธิ์งาม (ศิลปินเดี่ยวภายใต้ชื่อ ญาญ่าญิ๋ง), หว่าหวา-ไพลิน รัตนแสงเสถียร และ เบลล์-สุภัชญา ลัทธิโสภณกุล (ดูโอ วงไชน่า ดอลส์)
ในปี พ.ศ. 2544 ได้ออกอัลบั้มเพลงเฉพาะกิจ แนวป็อป,แดนซ์ อัลบั้ม "2002 ราตรี" โดยเปิดตัวด้วยเพลง "จีนี่ จ๋า" และเพลง "ผีเสื้อราตรี"
ในปี พ.ศ. 2548 ก็ได้กลับมารวมตัวกันอีกครั้ง เป็นอัลบั้มสานต่อความสำร็จจากอัลบั้ม 2002 ราตรี กับอัลบั้ม "2005 ทิวา Hula Hula" มีเพลงฮิตติดหูคือเพลง Hula Hula
หลังจากนั้นก็มีอัลบั้มอีก 2 ชุดคือ อัลบั้ม 2007 Show Girls และอัลบั้ม Brazia (เฉพาะเจนนี่, ญาญ่าญิ๋ง, เบลล์)
เมืองพระรถ
เมืองพระรถ เป็นเมืองโบราณ ที่ตั้งอยู่ในตำบลหน้าพระธาตุ อำเภอพนัสนิคม จังหวัดชลบุรี ประกอบด้วยโบราณสถานสมัยทวารวดี
ประวัติ
เมืองพระรถเป็นชุมชนเมืองโบราณ อยู่ที่ตำบลหน้าพระธาตุ อำเภอพนัสนิคม อยู่ห่างจากตัวอำเภอพนัสนิคมไปทางทิศตะวันออกเฉียงเหนือประมาณ 2 กิโลเมตร ไปทางถนนพนัสนิคม-ฉะเชิงเทรา ตัดทับส่วนหนึ่งของกำแพงและคูเมืองด้านทิศตะวันออก จากโบราณสถานและโบราณวัตถุที่พบ เชื่อว่าเมืองนี้เป็นเมืองในสมัยทวารวดี (ประมาณพุทธศตวรรษที่ 12-16) และเจริญสืบเนื่องมาจนถึงสมัยลพบุรี (ประมาณพุทธศตวรรษที่ 17-18) เมืองพระรถจัดว่าเป็นเมืองขนาดใหญ่สมัยทวารวดี ตั้งอยู่ระหว่างที่สูงกับที่ลุ่มมาบรรจบกัน บริเวณรอบเมืองเป็นพื้นที่เหมาะแก่การเพาะปลูกข้าวแบบทดน้ำ มีลำน้ำไหลผ่านหลายสาย ลำน้ำที่ไหลผ่านเข้ามาในเขตเมืองพระรถ ได้แก่ คลองสระกลาง คลองหลวง คลองพานทอง คลองสระกลางไหลมาทางด้านทิศใต้ ผ่านตัวอำเภอพนัสนิคมและวัดเกาะแก้ว มายังคูเมืองพระรถด้านตะวันออกเรียกว่า คลองเมือง ดังนั้นเมืองนี้จึงมีสภาพเป็นศูนย์กลางของการคมนาคมท้องถิ่น เพราะมีลำน้ำต่าง ๆ เชื่อมต่อกับชุมชนร่วมสมัยอื่น ๆ เช่น เมืองศรีมโหสถ
ที่ตั้ง
หมู่ที่ 4 ตำบลหน้าพระธาตุ อำเภอพนัสนิคม จังหวัดชลบุรี แผนที่ทหาร พิมพ์ครั้งที่ 1-RTSD ลำดับชุด L7017 ระวาง 5235 IV รุ้ง 13ฐ 27' 55" เหนือ แวง 101 ฐ 10'05" ตะวันออก พิกัดกริด 47 PQQ 346895 ขับรถผ่านโรงเรียนหน้าพระธาตุ ขับตรงไป จะมีทางแยกให้เลี้ยวขวา ขับตรงไป จะพบเจดีย์และศาลต่าง ๆ
โบราณสถาน
โบราณสถานมีอยู่ 2 ประเภท คือ ร่องรอยผังเมือง และศาสนสถาน ได้แก่ เป็นรูปสี่เหลี่ยมผืนผ้าขนาด 1,550 x 850 เมตร กำแพงเมืองเป็นคันดินสองชั้นสูงจากพื้นดินประมาณสองศอกเศษ ห่างกันชั้นละห้าวา คูเมืองกว้างประมาณสามศอก เป็นศาสนสถานตั้งอยู่ตอนหลังของตัวเมืองด้านตะวันตก เป็นเนินพระสถูปสี่เหลี่ยมก่อด้วยอิฐขนาดใหญ่ เป็นฐานสถูปแบบทวารวดี ทางด้านเหนือของเนินพระธาตุมีเนินดินรูปสี่เหลี่ยมผืนผ้า ตั้งอยู่ติดกับสระน้ำโบราณ ชาวบ้านเรียกว่า สระฆ้อง บนเนินนี้มีหินปักอยู่ตามมุมทิศสำคัญ สันนิษฐานว่า น่าจะเป็นฐานโบสถ์หรือวิหาร
โบราณวัตถุ
โบราณวัตถุ ได้แก่ เครื่องปั้นดินเผา ทั้งชนิดเคลือบและไม่เคลือบกระจายอยู่ทั่วไป ชิ้นส่วนของเทวรูปพระนารายณ์สวมหมวกแขก พระพุทธรูปแบบทวารวดีปางนาคปรก หินบดยา กังสดาล และแท่นพระพุทธรูปทำด้วยหินขนาดใหญ่ ส่วนโบราณวัตถุชิ้นเล็ก ๆ ที่พบได้แก่ พระพุทธรูปสำริดแบบลพบุรี พระพุทธรูปศิลาแบบทวารวดี เป็นพระพุทธรูปปางประทับยืนเหนือตัวพนัศบดี (พนัสบดี เป็นสัตว์ที่มีส่วนผสมของครุฑ หงส์ และโค คือมีปากเป็นครุฑ มีเขาเป็นโค และมีปีกคล้ายหงส์ ซึ่งเป็นลักษณะที่รวมพาหนะของเทพเจ้าทั้งสามในศาสนาพราหมณ์) พระพุทธรูปองค์นี้ชาวบ้านพบที่คูเมืองด้านใต้ ในรัชสมัยพระบาทสมเด็จพระจุลจอมเกล้าเจ้าอยู่หัว เรียกกันว่า พระพนัสบดี เป็นสัญลักษณ์ของอำเภอพนัสนิคม โบราณวัตถุที่พบเกือบทั้งหมดเป็นศาสนวัตถุ มีอายุตั้งแต่สมัยทวารวดีมาถึงสมัยลพบุรี (พุทธศตวรรษที่ 12-18)
ประกาศกรมศิลปากร
ประกาศขึ้นทะเบียนโบราณสถาน เมืองพระรถ ตำบลหน้าพระธาตุ อำเภอพนัสนิคม ในราชกิจจานุเบกษา เล่ม 52 ตอนที่ 75 วันที่ 8 มีนาคม 2478 เป็นที่สนใจของผู้ที่ศึกษาประวัติศาสตร์โบราณคดีตั้งแต่ พ.ศ. 2474 - สำรวจ 2495, 2510 - สำรวจและขุดแต่ง 2510, 2528
ดูเพิ่ม
ตามตำนานพื้นบ้านกล่าวว่าเป็นเมืองพระรถในเรื่องรถเสนชาดกในปัญญาสชาดก
ซิสเตอร์สเลดจ์
4 พี่น้องเป็นหลานสาวของอดีตนักร้องโอเปราที่ชื่อ วิโอลา วิลเลียมส์ พวกเธอเคยแสดงภายใต้ชื่อวง มิสซิสวิลเลียมส์แกรนด์ชิลเดรน
กีฬาแห่งชาติ ครั้งที่ 26
การแข่งขันกีฬาแห่งชาติ ครั้งที่ 26 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดสุราษฎร์ธานี ระหว่างวันที่ 24 – 31 กรกฎาคม พ.ศ. 2539 เรียกชื่อเกมส์แข่งขันว่า “สุราษฎร์ธานีเกมส์” มีการแข่งขัน 20 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น มวยไทยสมัครเล่น จักรยาน ฟุตบอล ยูโด เซปักตะกร้อ ตะกร้อลอดห่วง ยิงปืน เทเบิลเทนนิส วอลเลย์บอล ว่ายน้ำ ยกน้ำหนัก ยิมนาสติก เปตอง รักบี้ฟุตบอล ลอนเทนนิส สนุกเกอร์ และเรือยาว มีนักกีฬาและเจ้าหน้าที่จากเขตต่าง ๆ เข้าร่วมการแข่งขัน 3,065 คน
ชนิดกีฬาที่ใช้ในการแข่งขัน
• กรีฑา
• แบดมินตัน
• มวยสากลสมัครเล่น
• มวยไทยสมัครเล่น
• ฟุตบอล
• ตะกร้อ
• * เซปักตะกร้อ
• * ตะกร้อลอดห่วง
• ยิงปืน
• เทเบิลเทนนิส
• วอลเลย์บอล
• ว่ายน้ำ
• ยูโด
• ยกน้ำหนัก
• ยิมนาสติก
• เปตอง
• รักบี้ฟุตบอล
• ลอนเทนนิส
• สนุกเกอร์
• เรือยาว
แฮร์รี เรดแนปป์
เฮนรี เจมส์ "แฮร์รี" เรดแนปป์ (Henry James "Harry" Redknapp) เกิดวันที่ 2 มีนาคม ค.ศ. 1947 เป็นอดีตนักฟุตบอล เขาเริ่มเป็นผู้จัดการทีมฟุตบอลตั้งแต่ ค.ศ. 1983 โดยเริ่มต้นกับสโมสรฟุตบอลบอร์นมัท
เขาเคยเป็นผู้จัดการทีมสโมสรฟุตบอลโบร์นมัท เวสต์แฮมยูไนเต็ด พอร์ตสมัท (2 ครั้ง) เซาแทมป์ตัน และ ปัจจุบันเขาเป็นผู้จัดการทีมฟุตบอลสโมสรฟุตบอลทอตแนมฮ็อตสเปอร์ ขณะที่เป็นผู้จัดการทีมพอร์ตสมัทครั้งที่ 2 เขานำทีมชนะการแข่งขันเอฟเอคัป 2008 และเมื่อจบฤดูกาล 2009–10 เขานำทอตแนมฮ็อตสเปอร์สู่ยูฟ่าแชมเปียนส์ลีก เป็นครั้งแรกของสโมสร
บุตรชายของเขา เจมี เรดแนปป์ เป็นนักฟุตบอลเล่นในโบร์นมัทและเซาแทมป์ตัน เขายังเป็นลุงของนักฟุตบอลสโมสรฟุตบอลเชลซี แฟรงก์ แลมพาร์ด ที่เคยเป็นนักฟุตบอลในทีมเมื่อเขาเป็นผู้จัดการทีมเวสต์แฮมยูไนเต็ด
ประมวลเรื่องปรัมปราโรมัน
ประมวลเรื่องปรัมปราโรมัน หรือ ประมวลเรื่องปรัมปราละติน (Roman mythology หรือ Latin mythology) หมายถึงความเชื่อเกี่ยวกับเทพเจ้าของผู้ที่ตั้งถิ่นฐานอยู่ในลาติอุมและเมืองสำคัญ ๆ ในคาบสมุทรอิตาลีของโรมันโบราณ ที่อาจจะแบ่งได้เป็นสองส่วน ส่วนหนึ่งที่เป็นความเชื่อสมัยต่อมาและความเชื่อทางวรรณกรรมที่ประกอบด้วยความเชื่อที่มาจากประมวลเรื่องปรัมปรากรีก อีกส่วนหนึ่งเป็นความเชื่อเดิมที่เกิดขึ้นก่อนหน้าอิทธิพลกรีกที่มีลักษณะที่ค่อนข้างจะแตกต่างกับประมวลเรื่องปรัมปรากรีกในสมัยต่อมา
ความเชื่อสมัยแรก
โรมันไม่มีบทบรรยายเกี่ยวกับเทพเจ้าที่เทียบเท่ากับเรื่องราวของ “สงครามไททัน” (Titanomachy) หรือ การล่อลวงซูสโดยเทพีเฮราเช่นเดียวกับของกรีก จนกระทั่งกวีโรมันเริ่มนำโครงสร้างของกรีกมาใช้ในตอนปลายสมัยสาธารณรัฐโรมัน แต่สิ่งที่โรมันมีคือ:
โครงสร้างของความเชื่อ การให้คำนิยาม และความคิดที่เกี่ยวกับเทพเจ้าของโรมันค่อนข้างจะแตกต่างเป็นอันมากจากของกรีก ตัวอย่างเช่นถ้าถามชาวกรีกเกี่ยวกับเทพีดีมีเทอร์ก็อาจจะได้รับคำตอบเป็นเรื่องราวที่เป็นที่รู้จักกันถึงความโศกเศร้าของดีมีเทอร์จากการลักตัวเพอร์เซฟะนีโดยเฮดีส แต่ชาวโรมันโบราณจะเล่าว่าเทพีเซเรสมีนักบวชที่เรียกว่าฟลาเมนผู้มีอาวุโสน้อยกว่าฟลาเมนของเทพจูปิเตอร์, เทพมาร์ส และ เทพควิรินัส แต่อาวุโสมากกว่าฟลาเมนของเทพีฟลอรา และ เทพีโพโมนา และอาจจะบอกต่อไปว่าเป็นเทพีหนึ่งในกลุ่มเทพีสามองค์ของการเกษตรกรรม และยิ่งกว่านั้นก็อาจจะสามารถลำดับกลุ่มเทพรองที่มีหน้าที่เฉพาะในการเป็นบริวารของเทพีดีมีเทอร์ ที่รวมทั้งซาร์ริทอร์ (ผู้กำจัดวัชพืช), เมสซอร์ (เทพแห่งการเก็บเกี่ยว), คอนเว็คเตอร์ (เทพแห่งการขนผลผลิตจากการเก็บเกี่ยว), คอนดิทอร์ (เทพแห่งการกักตุนเสบียง), อินซิทอร์ (เทพแห่งการหว่าน) และเทพอื่น ๆ ในกลุ่มเดียวกันอีกเป็นอันมาก ซึ่งไม่ใช่การบรรยายเป็นเรื่อง ๆ เป็นราว แต่เป็นการลำดับเทพตามอันดับของความสัมพันธ์กันอย่างซับซ้อน และ ของความสัมพันธ์ระหว่างเทพกับมนุษย์
ประมวลเรื่องปรัมปราโรมันสมัยแรก
ตรงกันข้ามกับการบรรยายเรื่องราวเกี่ยวกับเทพต่าง ๆ โรมันจะมีตำนานมากมายที่เกี่ยวกับการก่อตั้งและความรุ่งเรืองของเมืองต่าง ๆ นอกไปจากเรื่องราวที่เล่าขานกันตามท้องถิ่น ก็มีการเพิ่มเติมตำนานวีรบุรุษของกรีกที่ปะติดปะต่อกับตำนานพื้นบ้านโรมันมาตั้งแต่สมัยแรก ตัวอย่างเช่นอีเนียสของโรมันก็ถูกดึงไปเป็นสามีของลาวิเนียพระราชธิดาของกษัตริย์ลาตินัสผู้เป็นบรรพบุรุษของชนละติน ฉะนั้นจึงเป็นบรรพบุรุษของรอมิวลุส และรีมุส ฉะนั้นตำนานเกี่ยวกับโทรจันจึงกลายเป็นตำนานลึกลับเกี่ยวกับบรรบุรุษของชาวโรมัน ซึ่งเป็นสาเหตุให้ทหารม้าโรมันแต่งเครื่องแบบที่มาจากภาพวาดของโทรจัน กวีนิพนธ์ “เอนิอิด” (Aeneid) และ หนังสือสองสามเล่มแรกโดยนักประวัติศาสตร์โรมันลิวี” (Livy) เป็นแหล่งข้อมูลที่ดีที่สุดเกี่ยวกับปรัมปราวิทยาของมนุษย์ดังกล่าว
ประเพณีปฏิบัติต่าง ๆ โดยนักบวชของทางการของโรมันก็เป็นอีกปัจจัยหนึ่งที่สร้างความแตกต่างของเทพสองระดับ “di indigetes” และ “di novensides”/“novensiles” กลุ่ม “di indigetes” หมายถึงทวยเทพดั้งเดิมของโรมัน ชื่อและรายละเอียดของเทพกลุ่มนี้ระบุด้วยตำแหน่งของนักบวชรุ่นแรกที่สุดและโดยวันเทศกาลที่เฉพาะเจาะจงที่มีด้วยกัน 30 องค์ที่มีเทศกาลที่ระบุอย่างเฉพาะเจาะจง ส่วน “di novensides”/“novensiles” คือเทพรุ่นต่อมาที่เข้ามาตามเมืองต่าง ๆ ในภายหลัง และมักจะทราบเวลาที่เข้ามาตามความจำเป็นของสถานการณ์หรือวิกฤติการณ์ ทวยเทพดั้งเดิมนอกไปจาก “di indigetes” เป็นกลุ่มทวยเทพที่เรียกว่า “เทพเฉพาะกิจ” เช่นเทพแห่งการเก็บเกี่ยว เศษชิ้นส่วนจากประเพณีที่เกี่ยวข้องกับกิจการต่าง ๆ เช่นการไถหรือการหว่านทำให้เราทราบว่ากระบวนการทุกขั้นตอนของกิจการของโรมันต่างก็มีเทพเฉพาะกิจต่าง ๆ กันไป ชื่อของเทพก็จะมาจากคำกิริยาของกิจการที่กระทำ เทพเหล่านี้ก็จะจัดเป็นกลุ่มภายใต้กลุ่มกว้าง ๆ หรือ กลุ่มเทพสนับสนุน (attendant หรือ auxiliary gods) ผู้ที่จะได้รับการกล่าวนามพร้อมกับเทพระดับสูง
เทพเฉพาะกิจและเทศกาลที่เกี่ยวข้องทำให้เราทราบว่าชาวโรมันสมัยแรกนอกจากจะเป็นกลุ่มชนที่เป็นสังคมเกษตรกรรม แต่ยังเป็นสังคมที่นิยมการต่อสู้ และ มักจะนิยมการทำสงคราม นอกจากจะมีเทพเฉพาะกิจในด้านการเกษตรแล้วชาวโรมันก็ยังมีเทพเฉพาะกิจในกิจการประจำวันที่ต้องทำการสักการบูชาตามความเหมาะสมด้วย ฉะนั้นเทพแจนัส และ เทพีเวสตาก็จะเป็นผู้รักษาประตูและเตาผิง, เทพลารีสพิทักษ์ที่ดินและบ้าน, เทพพาลีสพิทักษ์ท้องทุ่ง, เทพแซทเทิร์นพิทักษ์การหว่าน, เทพีเซเรสพิทักษ์การเจริญเติบโตของธัญพืช, เทพีโพโมนาพิทักษ์ผลไม้ และ เทคอนซัสพิทักษ์ธัญญาหารและสถานที่เก็บรักษาธัญญาหาร และ เทพีอ็อพสพิทักษ์การเก็บเกี่ยวและเป็นเทพีแห่งการเจริญพันธุ์ แม้แต่เทพจูปิเตอร์ผู้เป็นประมุขของทวยเทพก็ยังทรงเป็นเทพที่ช่วยให้ฝนตกเพื่อช่วยในการเกษตรกรรม และคุณลักษณะทั่วไปของพระองค์จากการที่ทรงมีสายฟ้าเป็นอาวุธทำให้ทรงได้ชื่อว่าเป็นผู้อำนวยการของกิจการที่มนุษย์กระทำ และการที่ทรงมีอำนาจอันยิ่งใหญ่และกว้างขวางทำให้ทรงได้ชื่อว่าเป็นผู้พิทักษ์กิจการทางทหารของชาวโรมันที่นอกไปจากในบริเวณเขตแดนของตนเอง เทพเจ้าสำคัญในสมัยแรกก็ได้แก่เทพมาร์ส และ เทพควิรินัส ผู้มักจะเป็นเทพในกลุ่มเดียวกัน เทพมาร์สเป็นเทพเจ้าแห่งการสงครามที่ทำการฉลองกันในเดือนมีนาคมและตุลาคม ส่วนเทพควิรินัสเชื่อกันโดยนักวิชาการสมัยใหม่ว่าเป็นเทพเจ้าแห่งประชาคมผู้ถืออาวุธในยามสันติ
ในกลุ่มเทพของสมัยแรกก็มีไตรเทพ (triad) ที่สำคัญคือ เทพจูปิเตอร์, เทพมาร์ส และ เทพควิรินัส เทพในสมัยแรกมักจะไม่มีลักษณะที่เป็นเอกลักษณ์ของตนเองที่สำคัญ และประวัติก็ไม่มีเรื่องราวของการสมรสหรือบรรพบุรุษ ซึ่งไม่เหมือนกับเทพเจ้ากรีกเพราะจะไม่เข้ามายุ่งเกี่ยวกับชีวิตของมนุษย์เดินดิน ฉะนั้นจึงแทบจะไม่มีเรื่องราวของกิจการที่กระทำ
เทพจากต่างแดน
เมื่อจักรวรรดิโรมันขยายตัวออกไปก็นำเอาประเพณีความเชื่อเกี่ยวกับเทพเจ้าของบ้างเมืองต่าง ๆ เข้ามาผสมผสานกับเทพเจ้าของโรมันเอง ชาวโรมันที่ไปทำการพิชิตดินแดนต่าง ๆ ก็มักจะให้เกียรติแก่เทพเจ้าของท้องถิ่นที่ทำการพิชิตได้ในระดับเดียวกับเทพเจ้าเดิมของโรมันเอง และในบางกรณีชาวโรมันก็จะอัญเชิญเทพเจ้าจากต่างแดนเข้ามาพำนักในเทวสถานในกรุงโรมที่จัดตั้งให้
กองบังคับการอำนวยการ สำนักงานพิสูจน์หลักฐานตำรวจ
กองบังคับการอำนวยการ สำนักงานพิสูจน์หลักฐานตำรวจ เป็นหน่วยงานในสังกัด สำนักงานพิสูจน์หลักฐานตำรวจ สำนักงานตำรวจแห่งชาติ มีอำนาจหน้าที่และความรับผิดชอบโดยตรงเกี่ยวกับงานทางด้านธุรการ งานทางด้านเอกสารสารบรรณ งานประชาสัมพันธ์ รวมถึงงานด้านการช่วยอำนวยการและงานด้านเลขานุการของสำนักงานพิสูจน์หลักฐานตำรวจ
ประวัติ
กองบังคับการอำนวยการ สำนักงานพิสูจน์หลักฐานตำรวจ เริ่มมีความเป็นมาตั้งแต่ปี พ.ศ. 2475 ในช่วงที่จำนวนประชากรภายในประเทศไทยมีจำนวนประมาณ 14 ล้านคน พระบาทสมเด็จพระปกเกล้าเจ้าอยู่หัว ได้มีพระบรมราชโองการ จัดวางโครงสร้างของข้าราชการตำรวจขึ้นใหม่ โดยเริ่มต้นด้วยการเปลี่ยนแปลงชื่อจาก "กรมตำรวจภูธร" เป็น "กรมตำรวจ" และสั่งการให้เสนาบดีกระทรวงมหาดไทย จัดแบ่งโครงสร้างและแผนงานโดยย่อยออกไป ตามแต่เห็นสมควรแก่การปรับเปลี่ยน
ต่อมาภายในปีเดียวกัน พระยาจ่าเสนาบดีศรีบริบาล ผู้ดำรงตำแหน่งรัฐมนตรีว่าการกระทรวงมหาดไทย ทำการจัดแบ่งแผนงานในกรมตำรวจสำหรับข้าราชการตำรวจสันติบาล โดยได้ประกาศไว้ดังนี้ ...ตำรวจสันติบาล ให้รวบรวมกรมตำรวจภูธร ตำรวจกองพิเศษกับตำรวจภูธรกลางเป็นตำรวจสันติบาล มีหัวหน้าเป็นผู้บังคับการ 1 นาย แบ่งเป็น กองที่หนึ่ง กองที่สอง กองที่สาม และกองตำรวจแผนสรรพกร...
สำหรับกองที่สาม มีระเบียบงานที่แตกต่างกันออกไปจากกองที่หนึ่ง และกองที่สอง กล่าวคือ ...กองที่สาม จัดตั้งขึ้นเพื่อสำหรับเป็นกองวิทยาการตำรวจ ซึ่งต้องให้ผู้ที่มีความรู้พิเศษ เช่น การตรวจพิสูจน์ลายพิมพ์นิ้วมือของผู้ต้องหา หรือผู้ที่สมัครเข้ารับราชการ ว่าเคยมีประวัติต้องโทษมาก่อนหรือไม่ มีหน้าที่ในการบันทึกประวัติของผู้กระทำความผิดในคดีต่าง ๆ ตรวจทั้งการตรวจพิสูจน์ของกลางที่ยืดได้ในที่เกิดเหตุ ออกรูปพรรณสัณฐานของของที่สูญหาย รวมทั้งการออกประกาศสืบจับผู้ต้องหาที่หลบหนีคดีอาญา... ดังนั้นจึงสรุปได้ว่า กองที่สาม ของตำรวจสันติบาลในสมัยนั้นคือจุดเริ่มต้นของกองทะเบียนประวัติอาชญากรและกองพิสูจน์หลักฐาน
ต่อมาในปี พ.ศ. 2476 กรมตำรวจได้มีการจัดวางระเบียบราชการกรมต่าง ๆ ในกระทรวงมหาดไทย ตามพระราชกฤษฎีกาที่ได้ประกาศออกใช้งานใหม่ กองตำรวจสันติบาลได้มีการปรับเปลี่ยนหน่วยงานในราชการใหม่อีกครั้งดังนี้
หน่วยงานในสังกัด
ในปี พ.ศ. 2503 กองบัญชาการตำรวจสอบสวนกลาง ได้มีการปรับปรุงเปลี่ยนแปลงโครงสร้างในหน่วยงานราชการใหม่ โดยยุบ "กองวิทยาการ" ซึ่งก่อตั้งมาเป็นระยะเวลา 8 ปี 4 เดือน 16 วัน ออกจากสารบบทำเนียบหน่วยงานราชการตำรวจของกรมตำรวจ โดยแยกหน่วยงานใหม่ออกเป็น 2 หน่วยงานคือ
การแยกหน่วยงานทางด้านการพิสูจน์วัตถุพยานและหลักฐาน รวมทั้งงานทางด้านการตรวจพิสูจน์ค้นคว้าในด้านวัตถุบุคคลออกจากกัน เป็นการปรับปรุงและขยายขอบเขตของหน่วยงานทั้งสองให้กว้างขวางมากยิ่งขึ้น ดังนั้นกองพิสูจน์หลักฐานและกองทะเบียนประวัติอาชญากร จึงถือกำเนิดขึ้นเป็นหน่วยงานระดับกองบังคับการ โดยขึ้นตรงต่อกองบัญชาการสอบสวนกลาง ตามพระราชกฤษฎีกาแบ่งส่วนราชการกรมตำรวจ ตั้งแต่วันที่ 12 กันยายน พ.ศ. 2503 เป็นต้นมา
ในสมัยของ พล.ต.อ.มนต์ชัย พันธ์คงชื่น ดำรงตำแหน่งอธิบดีกรมตำรวจ ได้เดินทางไปตรวจเยี่ยมราชการในส่วนภูมิภาค และได้พบเห็นการทำงานทางด้านวิทยาการของข้าราชการตำรวจ พบว่าขาดประสิทธิภาพในการทำงาน จึงได้มีคำสั่งแต่งตั้งคณะทำงานปรับปรุงวิทยาการ เพื่อเป็นการเพิ่มศักยภาพในการทำงานของข้าราชการตำรวจ และเนื่องจากลักษณะการทำงานทางด้านวิทยาการมีการอยู่กันอย่างกระจัดกระจาย ไม่ขึ้นตรงต่อหน่วยงานใด เช่น วิทยาการตำรวนใจส่วนกลางคือกองทะเบียนประวัติอาชญากรและกองพิสูจน์หลักฐาน มีสายการบังคับบัญชาขึ้นตรงต่อกองบัญชาการตำรวจภูธร เป็นต้น จึงได้มีการปรับปรุงโครงสร้างของหน่วยงาน โดยรวบรวมเอาหน่วยงานการตำรวจในส่วนกลางและส่วนภูมิภาคเข้าไว้ด้วยกัน และจัดตั้งเป็น "สำนักงานวิทยาการ" ขึ้น โดยแบ่งส่วนราชการออกเป็น 7 กองบังคับการ ดังนี้
แก้ว อัจฉริยะกุล
แก้ว อัจฉริยะกุล หรือ ครูแก้ว หรือ แก้วฟ้า (15 พฤษภาคม พ.ศ. 2458 — 8 ตุลาคม พ.ศ. 2524) เป็นผู้จัดละครเวที เขียนบทละครวิทยุ บทละครโทรทัศน์ เจ้าของคณะละครวิทยุ และเป็นผู้ประพันธ์คำร้องเพลงอมตะจำนวนมากที่ยังถูกนำมาร้องจนถึงปัจจุบัน อาทิ รำวงวันลอยกระทง, รำวงวันสงกรานต์
ประวัติ
ครูแก้วสำเร็จการศึกษาจากโรงเรียนกรุงเทพคริสเตียนวิทยาลัย และคณะนิติศาสตร์ มหาวิทยาลัยธรรมศาสตร์ รับราชการที่กรมไปรษณีย์โทรเลข จนกระทั่งเขาลาออกจากราชการเมื่อ พ.ศ. 2497 ครูแก้วสมรสกับ ประภาศรี อัจฉริยะกุล มีธิดา 1 คน คือ รองศาสตราจารย์ นภาพร อัจฉริยะกุล
ครูแก้วมีผลงานประพันธ์เนื้อร้องร่วมกับครูเวส สุนทรจามร สำหรับละครวิทยุคณะจามร ของครูเวส และคณะจิตต์ร่วมใจ ของจิตตเสน ไชยาคำ และคณะปัญญาพล ของเพ็ญ ปัญญาพล
จากนั้นครูเวสได้ชักนำให้ครูแก้วมาร่วมประพันธ์เนื้อร้อง ประกอบทำนองให้กับวงดนตรีของกรมโฆษณาการ และมีผลงานร่วมกับวงสุนทราภรณ์ตั้งแต่นั้นมา เป็นเวลาเกือบ 15 ปี จากนั้นออกจากวงไปตั้งคณะละครวิทยุแก้วฟ้า เมื่อ พ.ศ. 2497
ครูแก้วเป็นศิษย์ของพระนางเธอลักษมีลาวัณ ก่อนหน้านั้นละครเวทีที่แสดงอยู่ทั่วไป จะเป็นละครนอก หรือละครใน ซึ่งใช้ผู้แสดงชายหรือหญิงเพียงเพศเดียว ในช่วงสมัยสงครามโลกครั้งที่ 2 ครูแก้วเป็นผู้ริเริ่มให้มีละครเวทีที่ใช้ผู้แสดงชายจริง-หญิงแท้ เรื่องแรกคือเรื่อง "นางบุญใจบาป" โดยนำเค้าโครงเรื่อง จาก "บู๊สง" แสดงโดย ม.ล. รุจิรา, มารศรี, ล้อต๊อก และจอก ดอกจันทร์ แสดงที่ศาลาเฉลิมกรุง ผลงานละครเวทีที่ครูแก้วสร้างไว้มีประมาณ 50 เรื่อง นอกจากนี้ยังเขียนบทแปลบรรยายไทยจากภาพยนตร์ต่างประเทศ โดยใช้นามปากกาว่า "แก้วฟ้า" และแต่งบทละครโทรทัศน์ประมาณ 100 เรื่อง
เมื่อครั้งที่คณะ Walt Disney มาจัดการแสดงโชว์ในประเทศไทย ครูแก้วได้เป็นผู้ถอดบท แปลเพลงเป็นภาษาไทย โดยคณะแก้วฟ้าของครูแก้วเป็นผู้ลงเสียงของโชว์ต่าง ๆ อาทิ พินอคคิโอ สโนว์ไว้ท์ ปีเตอร์แพน เป็นต้น
หลังจากลาออกจากราชการ ครูแก้วทำงานเป็นผู้จัดการแผนกโฆษณาที่โรงภาพยนตร์ศาลาเฉลิมไทย และศาลาเฉลิมเขตร์ เจ้าของและนักเขียนบทละครวิทยุคณะแก้วฟ้า ซึ่งได้รับความนิยมสูงสุดจากผู้ฟังทั่วเมืองไทย (โดยเฉพาะในยุคทองของภาพยนตร์ไทย 16 มม.เจ้าของภาพยนตร์ที่กำลังจะเข้าฉาย มักมอบให้คณะแก้วฟ้าจัดทำเป็นละครวิทยุ) ตลอดจนเป็นวิทยากรพิเศษให้แก่มหาวิทยาลัยหลายแห่ง
ครูแก้วสูบบุหรี่และซิการ์จัด ป่วยด้วยโรคหัวใจ, เบาหวาน, โรคตับ, โรคปอด, โรคความดันโลหิตสูง ท่านเสียชีวิตด้วยอาการเส้นโลหิตในสมองแตก เมื่อวันที่ 8 ตุลาคม พ.ศ. 2524 สิริอายุได้ 66 ปี
ผลงานเพลง
ครูแก้ว อัจฉริยะกุล ประพันธ์คำร้องตั้งแต่อายุ 19 ปี มีผลงานอัดแผ่นเสียงทั้งสิ้นประมาณ 3,000 เพลง ร่วมกับผู้แต่งทำนองหลายท่าน โดยเริ่มทำงานแต่งคำร้องกับครูเวส สุนทรจามร ก่อน แล้วจึงมารู้จักกับครูเอื้อ สุนทรสนานหัวหน้าวงดนตรีสุนทราภรณ์ และมีผลงานร่วมกันมากที่สุดโดยมีผู้ประมาณไว้ว่าครูทั้งสองประพันธ์เพลงร่วมกันประมาณ 1,000 เพลง จนเป็นที่มาของคำคล้องจองที่ว่า '"ทำนองเอื้อ-เนื้อแก้ว" และ "แก้วเนื้อ-เอื้อทำนอง"
ผลงานการแต่งคำร้องชิ้นหนึ่งที่ได้รับคำยกย่อง คือ เพลงประกอบบทละครชุดจุฬาตรีคูณ ประกอบด้วยเพลง จุฬาตรีคูณ, จ้าวไม่มีศาล, อ้อมกอดพี่, ใต้ร่มมลุลี และ ปองใจรัก
เพลงที่ถูกนำมาขับร้องซ้ำแล้วซ้ำเล่าจนถึงปัจจุบันในเทศกาลสำคัญของประเทศไทยก็เป็นผลงานคำร้องของครูแก้ว นั่นคือเพลง รำวงวันลอยกระทง(วันเพ็ญเดือนสิบสองน้ำก็นองเต็มตลิ่ง..) ,สวัสดีปีใหม่(สวัสดีปีใหม่แล้ว...) และรื่นเริงเถลิงศก(วันนี้วันดีปีใหม่..)
นิวจีนส์
นิวจีนส์ (NewJeans) เป็นเกิร์ลกรุปเกาหลีใต้ ก่อตั้งโดย ADOR กลุ่มประกอบด้วยสมาชิกจำนวนห้าคนคือ มินจี, ฮันนี, แดเนียล, แฮริน และฮเยอิน นิวจีนส์มีชื่อเสียงโด่งดังเมื่อเปิดตัวในปี ค.ศ. 2022 ด้วยภาพลักษณ์สาวข้างบ้านและเพลงป็อปและอาร์แอนด์บีที่ "ฟังง่าย" ที่ได้รับแรงบันดาลใจจากเพลงในยุค 1990
พวกเธอเปิดตัวในเดือนกรกฎาคม ค.ศ. 2022 ด้วยซิงเกิล "อัตเทนชัน" ซึ่งเป็นเพลงอันดับหนึ่งของเซอร์เคิลดิจิทัลชาร์ตในเกาหลีใต้ ตามมาด้วยอีกสองซิงเกิลคือ "ไฮป์บอย" และ "คุกกี้" ซิงเกิลทั้งหมดนำเสนอในรูปแบบอีพีเปิดตัวในชื่อเดียวกับชื่อกลุ่ม วางจำหน่ายในเดือนสิงหาคม ค.ศ. 2022 และในเดือนมกราคม ค.ศ. 2023 พวกเธอออกซิงเกิลอัลบั้ม โอเอ็มจี ซึ่งประสบความสำเร็จในเชิงพาณิชย์ และมาพร้อมกับสองซิงเกิลคือ "ดิตโต" และ "โอเอ็มจี" โดย "ดิตโต" ได้รับความนิยมอย่างกว้างขวาง และกลายเป็นเพลงอันดับหนึ่งที่ยาวนานที่สุดของเซอร์เคิลดิจิทัลชาร์ต และเป็นเพลงแรกของกลุ่มที่ติดบิลบอร์ดฮอต 100 และชาร์ตซิงเกิลแห่งสหราชอาณาจักร
2019–2021: การก่อตั้งและกิจกรรมก่อนเปิดตัว
เตรียมเปิดตัวเกิร์ลกรุปน้องใหม่ภายใต้สังกัดบิกฮิตเอนเตอร์เทนเมนต์ เริ่มตั้งแต่ ค.ศ. 2019 ภายใต้การกำกับดูแลของมิน ฮี-จิน ซึ่งเข้าร่วมบริษัทในฐานะ CBO ในปีเดียวกัน และได้รับการยกย่องอย่างกว้างขวางในการกำกับศิลป์ของเธอในระหว่างดำรงตำแหน่งก่อนหน้านี้ในฐานะผู้กำกับภาพที่เอสเอ็มเอนเตอร์เทนเมนต์ การคัดเลือกทั่วโลกเกิดขึ้นระหว่างเดือนกันยายนถึงตุลาคม ค.ศ. 2019 และการคัดเลือกเข้ากลุ่มเริ่มตั้งแต่ต้นปี ค.ศ. 2020 สื่อหลายสำนักขนานนามว่า "เกิร์ลกรุปของมินฮีจิน" เดิมกลุ่มมีกำหนดจะเปิดตัวในปี ค.ศ. 2021 เป็นโครงการความร่วมมือระหว่างบิกฮิตและซอร์ซมิวสิก แต่ถูกเลื่อนออกไปเนื่องจากการระบาดของโควิด-19 ในช่วงปลาย ค.ศ. 2021 โครงการได้ย้ายไปอยู่ที่ ADOR ซึ่งเป็นค่ายเพลงอิสระที่จัดตั้งขึ้นใหม่ของไฮบ์ หลังจากที่ฮีจินได้รับแต่งตั้งให้เป็น CEO ของค่ายเพลง การคัดเลือกทั่วโลกรอบที่สองจัดขึ้นระหว่างเดือนธันวาคม ค.ศ. 2021 ถึงมกราคม ค.ศ. 2022 และรายชื่อสมาชิกของกลุ่มได้ข้อสรุปในเดือนมีนาคม ค.ศ. 2022
ก่อนที่จะเปิดตัวกับนิวจีนส์ สมาชิกในกลุ่มหลายคนเคยทำงานในวงการบันเทิงมาแล้ว แดเนียลเคยเป็นนักแสดงประจำของ Rainbow Kindergarten ทางช่องทีวีเอ็น ซึ่งเป็นรายการวาไรตีที่ออกอากาศในปี ค.ศ. 2011 ฮเยอินเปิดตัวในฐานะสมาชิกกลุ่มดนตรีเด็ก Usso Girl ในเดือนพฤศจิกายน ค.ศ. 2017 ภายใต้ชื่อในวงการว่า U.Jeong ก่อนออกจากกลุ่มในอีกหนึ่งปีต่อมา ในเดือนธันวาคม ค.ศ. 2020 เธอเปิดตัวอีกครั้งในฐานะสมาชิกของกลุ่มดนตรีสำหรับเด็ก Play With Me Club และจบการศึกษาจากกลุ่มในวันที่ 3 พฤษภาคม ค.ศ. 2021 ฮันนีและมินจีปรากฏตัวเป็นแขกรับเชิญในมิวสิกวิดีโอของบีทีเอสในปี ค.ศ. 2021 สำหรับเพลง "Permission to Dance"
2022–ปัจจุบัน: บทนำ, นิวจีนส์ และเก็ตอัป
วันที่ 1 กรกฎาคม ค.ศ. 2022 ADOR ได้แกล้งเปิดตัวเกิร์ลกรุปกลุ่มใหม่ด้วยการโพสต์วิดีโอแอนิเมชันหมายเลข "22" "7" และ "22" ลงในบัญชีโซเชียลมีเดีย กระตุ้นว่าจะปล่อยเนื้อหาในวันที่ 22 กรกฎาคม กลุ่มได้ปล่อยมิวสิกวิดีโอสำหรับซิงเกิลก่อนเปิดตัวของพวกเธอ "Attention" เมื่อวันที่ 22 กรกฎาคม เป็นการปล่อยแบบเซอร์ไพรส์โดยไม่มีการโปรโมตหรือข้อมูลล่วงหน้าว่าสมาชิกเป็นใคร บิลบอร์ด อธิบายความเคลื่อนไหวนี้ว่า "risky-but-ultimately invigorating" และให้เครดิตความสำเร็จว่า "an emphasis on the music before anything else" วิดีโอดังกล่าวตามมาด้วยการประกาศอีพีเปิดตัวในชื่อเดียวกับกลุ่มที่มีสี่เพลง รวมทั้งสองซิงเกิลเพิ่มเติม วันที่ 23 กรกฎาคม ซิงเกิลที่สองของกลุ่ม "Hype Boy" ได้รับการปล่อยออกมาพร้อมกับคลิปความยาว 50 วินาทีที่เผยให้เห็นชื่อของสมาชิก พร้อมด้วยมิวสิกวิดีโออีกสี่แบบสำหรับเพลง ซึ่งเจาะจงตามมุมมองของสมาชิก "Hype Boy" กลายเป็นเพลงที่ยาวที่สุดในชาร์ตบิลบอร์ดโกลบอล 200 โดยศิลปินหญิงเคป็อป โดยติดชาร์ตถึง 35 สัปดาห์ มิวสิกวิดีโอสำหรับ B-side "Hurt" ได้รับการปล่อยตัวในอีกสองวันต่อม ยอดสั่งจองล่วงหน้าของอีพีทะลุ 444,000 ชุดในสามวัน
วันที่ 1 สิงหาคม เปิดตัวกลุ่มด้วยอีพีชื่อเดียวกับกลุ่มแบบดิจิทัลควบคู่ไปกับซิงเกิลที่สาม "Cookie" อีพีนี้วางจำหน่ายจริงเมื่อวันที่ 8 สิงหาคม และขายได้มากกว่าหนึ่งล้านชุด กลายเป็นอัลบั้มเปิดตัวที่ขายดีที่สุดในเกาหลีใต้ และเป็นอัลบั้มเปิดตัวเพียงอัลบั้มเดียวที่ทำได้ตั้งแต่ก่อตั้งเซอร์เคิลชาร์ตในปี ค.ศ. 2011 ต่อมานิวจีนส์ได้รับรางวัล Best K-pop Album จากโคเรียนมิวสิกอะวอดส์ กลุ่มได้ออกอากาศครั้งแรกในรายการเอ็มเคานต์ดาวน์ของเอ็มเน็ต เมื่อวันที่ 4 สิงหาคม โดยแสดงทั้งสามซิงเกิลจากอีพีของพวกเธอ นิวจีนส์ได้รับรางวัลศิลปินหน้าใหม่หลายรางวัลจากงานประกาศรางวัลเพลงเกาหลีหลายรายการ ได้แก่ โกลเดนดิสก์อะวอดส์, โซลมิวสิกอะวอดส์, โคเรียนมิวสิกอะวอดส์, เมลอนมิวสิกอะวอดส์, และเอเชียอาร์ติสต์อะวอดส์
นิวจีนส์ปล่อยเพลง "ดิตโต" ในวันที่ 19 ธันวาคม 2022 โดยเป็นซิงเกิลแรกจากซิงเกิลอัลบั้มโอเอ็มจี "ดิตโต" กลายเป็นเพลงอันดับหนึ่งที่ยาวนานที่สุดของเซอร์เคิลดิจิทัลชาร์ตของเกาหลีใต้ โดยครองอันดับสูงสุดเป็นเวลาสิบสามสัปดาห์ เพลงดังกล่าวกลายเป็นเพลงแรกของนิวจีนส์ที่ติดชาร์ตบิลบอร์ดฮอต 100 ที่อันดับ 82 และชาร์ตซิงเกิลแห่งสหราชอาณาจักรที่อันดับ 95 โอเอ็มจีวางจำหน่ายเมื่อวันที่ 2 มกราคม ค.ศ. 2023 ผู้วิจารณ์ชมเชยอัลบั้มสำหรับธีมสไตล์เรโทร อัลบั้มเปิดตัวที่อันดับหนึ่งในเซอร์เคิลอัลบั้มชาร์ตของเกาหลีใต้ โดยขายได้ 700,000 ชุดในสัปดาห์แรกที่วางจำหน่าย กลายเป็นอัลบั้มแรกของพวกเธอที่ขายได้มากกว่าหนึ่งล้านชุด ไม่นานก่อนที่นิวจีนส์จะขายได้ถึงหนึ่งล้านชุด โอเอ็มจีมาพร้อมกับซิงเกิลที่สองในชื่อเดียวกันซึ่งกลายเป็นไวรัลบนติ๊กต็อก "โอเอ็มจี" ติดอันดับสูงสุดที่อันดับ 74 ในบิลบอร์ดฮอต 100 กลายเป็นเพลงที่มีอันดับสูงสุดในชาร์ต
ในเดือนเมษายน ค.ศ. 2023 นิวจีนส์เปิดตัว "ซีโร" โดยร่วมมือกับโคคา-โคล่าเพื่อโปรโมตโคคา-โคล่าซีโรชูกา ในเดือนพฤษภาคม ค.ศ. 2023 พวกเธอปล่อยซิงเกิลที่สอง "Be Who You Are (Real Magic)" โดยร่วมมือกับโคคา-โคล่าและร่วมกับจอน บาทิสเต, เจไอดี และคามิโล นิวจีนส์จะจัดงานแฟนมีตติงเป็นครั้งแรกในชื่อบันนีแคมป์ที่ SK Olympic Handball Gymnasium ในวันที่ 1-2 กรกฎาคม ค.ศ. 2023 ต่อมาวันที่ 18 มิถุนายน ค.ศ. 2023 ADOR ประกาศว่ากลุ่มจะปล่อยอีพีที่สองเก็ตอัปในวันที่ 21 กรกฎาคม โดยอีพีจะมีทั้งหมดสามซิงเกิล ได้แก่ "ซูเปอร์ชาย", "อีทีเอ" และ "คูลวิธยู" ซึ่งเดิมมีกำหนดวางจำหน่ายในวันที่ 7 กรกฎาคม ควบคู่ไปกับเพลง "นิวจีนส์" ซึ่งเป็นผลงานร่วมกับเดอะพาวเวอร์พัฟฟ์เกิลส์  แต่ละเพลงจากอีพีถูกกำหนดให้มีมิวสิกวิดีโอ กลุ่มมีกำหนดแสดงที่งานลอลลาปาลูซา และเทศกาลดนตรีซัมเมอร์โซนิคในเดือนสิงหาคม ค.ศ. 2023
ผลงานเพลง
อีพี
วิทยาลัยการภาพยนตร์ ศิลปะการแสดงและสื่อใหม่ มหาวิทยาลัยราชภัฏสวนสุนันทา
วิทยาลัยการภาพยนตร์ ศิลปะการแสดงและสื่อใหม่ (อังกฤษ: Suan Sunandha International School of Art, Suan Sunandha Rajabhat University) เป็นส่วนราชการไทยเทียบเท่าหน่วยงานระดับคณะ ในกำกับของมหาวิทยาลัยราชภัฏสวนสุนันทา ที่มีการเรียนการสอนสาขาวิชาการศิลปะภาพยนตร์และสาขาการสร้างสรรค์และสื่อดิจิทัล หลักสูตรนานาชาติ (International Program) แห่งแรกของมหาวิทยาลัยราชภัฏ
ประวัติ
มหาวิทยาลัยราชภัฏสวนสุนันทา ได้มีมติอนุมัติจัดตั้ง "วิทยาลัยการภาพยนตร์ ศิลปะการแสดงและสื่อใหม่" ขึ้นมาเพื่อเป็นวิทยาลัยด้านภาพยนตร์และการแสดงระดับนานาชาติแห่งแรกของมหาวิทยาลัยราชภัฏ โดยได้รับความร่วมมือจากบริษัทเอกชนและหลายหน่วยงานที่เกี่ยวข้อง เพื่อรองรับอุตสาหกรรมภาพยนตร์ที่กำลังเติบโตปีละกว่า 200,000 ล้านบาท รวมถึงการเตรียมเข้าสู่การเตรียมเข้าสู่ประชาคมอาเซียนในปี พ.ศ. 2558